b'\n_START_ARTICLE_\nMira Danilova\n_START_SECTION_\n\xc5\xbdivljenje in delo\n_START_PARAGRAPH_\nMira Danilova, rojena Cerar, h\xc4\x8di umetni\xc5\xa1kega para Avguste in Antona Danilo je pri\xc4\x8dela nastopat pred 1. svetovno vojno, nadaljevala v Danilovem Malem gledali\xc5\xa1\xc4\x8du (1914-1915) in bila \xc4\x8dlanica ljubljanske Drame nepretrgano od 1918 do upokojitve 1952. \xc5\xa0olala se je v gledali\xc5\xa1ki \xc5\xa1oli Zdru\xc5\xbeenja gledali\xc5\xa1kih igralcev v Ljubljani (1923-1924) in na dunajski glasbeni in gledali\xc5\xa1ki akademiji (1926). Sprva je igrala otro\xc5\xa1ke, mladostne in sentimentalne vloge, po vrnitvi iz Dunaja pa je postala najbolj prvinska in vsestranska ter eruptivna interpretinja karakternih vlog. Vse bolj pa se posve\xc4\x8dala tudi pedago\xc5\xa1kemu delu na Akademiji za gledali\xc5\xa1\xc4\x8de, radio, film in televizijo v Ljubljani, kjer je bila sprva honorarna predavateljica (1946-1954), potem pa izredna profesorica (1954-1965). Za umetni\xc5\xa1ko in pedago\xc5\xa1ko delo je dvakrat prejela Pre\xc5\xa1ernovo nagrado (1948, 1955) in Bor\xc5\xa1tnikov prstan (1973).'